
Konkurso dalyviui					    2025-10-24


DĖL PIRKIMO PROCEDŪRŲ 2 PIRKIMO DALYJE NUTRAUKIMO


Lietuvos kariuomenės  Dr. Jono Basanavičiaus karo medicinos tarnyba (toliau – Perkančioji organizacija) 2025 m. spalio 7 d. Centrinėje viešųjų pirkimų informacinėje sistemoje (toliau – CVP IS) paskelbė Dezinfekcinių servetėlių viešąjį pirkimą, vykdant jį CVP IS priemonėmis atviro konkurso būdu (pirkimo numeris 4831596) (toliau – Pirkimas), pasiekiamą adresu https://viesiejipirkimai.lt.
Dezinfekcijos priemonių viešojo pirkimo komisija (toliau – Viešojo pirkimo komisija) informuoja, kad CVP IS susirašinėjimo priemonėmis gavusi Tiekėjų pranešimus/informaciją dėl techninės specifikacijos 2 (Servetėlės dezinfekcijai, jautriems paviršiams) pirkimo dalyje tikslinimo, pakartotinai įvertinusi nustatė, kad techninės specifikacijos 4 punkte yra padaryta esminių klaidų, kurių ištaisymas galimas tik tikslinant techninės specifikacijos reikalavimus šioje pirkimo dalyje.
Atsižvelgiant į tai, kad turi būti keičiama techninė specifikacija 2 pirkimo dalyje, reikalinga ištaisyti pastebėtas klaidas ir iš naujo įvertinti bei nustatyti kitus reikalavimus, neribojančius tiekėjų konkurencijos, vadovaudamasi Viešųjų pirkimų įstatymo (toliau- VPĮ)  29 straipsnio 4 dalimi, kuri numato, kad Perkančioji organizacija turi teisę savo iniciatyva nutraukti pradėtas pirkimo ar projekto konkurso procedūras, jeigu pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas, Viešojo pirkimo komisija priėmė sprendimą pirkimo procedūras 2 pirkimo dalyje nutraukti.

Apibendrinant informuojame, kad vadovaujantis VPĮ 29 straipsnio 2 dalies 3 punktu, pirkimo procedūros 2 pirkimo dalyje laikomos pasibaigusiomis ir pasiūlymai šiai pirkimo daliai nebeteikiami. 
Pirkimo procedūros dėl 1 pirkimo dalies tęsiamos.

